Diari Oficial de la Generalitat Valenciana


Sumari del DOGV 101, del 15-04-1983 (1983/802187)

REIAL DECRET 4.119/1982, de 29 de desembre, de traspàs de funcions i serveis de l'Estat a la Comunitat Valenciana en matèries de reforma d'estructures comercials i comerç interior.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1982/12/29/4119/dof/vci/html**

### Dades del document

Número de DOGV
:   101

Data del DOGV
:   15-04-1983

Secció del DOGV
:   DISPOSICIONS GENERALS

Número del document
:   1983/802187


Data del document
:   29-12-1982

Organisme emissor
:   Ministeri de la Presidència

Tipus de document
:   Reial decret

Reial Decret 4.119/1982, de 29 de desembre, de traspàs de funcions i serveis de l'Estat a la Comunitat Valenciana en matèries de reforma d'estructures comercials i comerç interior.  
La Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, després de considerar la conveniència i legalitat, així com la necessitat de completar les transferències fins ara efectuades, adoptà en la reunió del dia 27 de desembre de 1982, oportú acord pel qual es traspassen serveis i funcions de l'Estat en matèries de reforma d'estructures comercials i comerç interior a la Comunitat Valenciana. Aquest acord exigeix per a la seua virtualitat pràctica l'aprovació pel Govern mitjançant aquest Reial Decret.   
En virtut d?açò, i a proposta dels Ministres d'Economia i Hisenda i d'Administració Territorial, i prèvia deliberació del Consell de Ministres en la reunió del dia 29 de desembre de 1982,   
DECRETE:   
Article l.er S'aprova l'acord de la Comissió Mixta de Transferències de la Comunitat Valenciana de data 27 de desembre de 1982, pel qual es transfereixen funcions de l'Estat en matèries de reforma d'estructures comercials i de comerç interior a la Comunitat Valenciana i se li traspassen els corresponents serveis i mitjans pressupostaris necessaris per a l'exercici d'aquelles.   
Article 2.on Conseqüentment, queden traspassades a la Comunitat Valenciana les funcions a què fa referència l'acord que s'inclou com a Annex I d'aquest Reial Decret i traspassats a aquesta els serveis i crèdits pressupostaris que figuren en la relació adjunta a l'acord de la Comissió Mixta esmentada, en els termes i condicions que s'hi especifiquen. En l'Annex II se citen els preceptes legals afectats.   
Article 3.er Els traspassos a què fa referència aquest Reial Decret tindran efectivitat a partir de l?1 de gener de 1983, assenyalat en l?acord de la Comissió Mixta.   
Article 4.t Els crèdits pressupostaris que figuren detallats en la relació 3.2 com a «Baixes efectives» seran donats de baixa en els conceptes d'origen del Pressupost prorrogat i transferits pel Ministeri d'Economia i Hisenda als conceptes habilitats en els capítols IV i VII de la secció 32, destinats a finançar els serveis assumits pels Ens Pre-autonòmics i Comunitats Autònomes, una vegada remesos al Departament esmentat per part de l'Oficina Pressupostària del Ministeri d'Economia i Hisenda els certificats de retenció de crèdit, acompanyats d'un succint informe de l'esmentada Oficina, per tal de donar compliment al que disposa l'Annex I, primer, apartat a), punt 2, de la Llei de Pressupostos Generals de l'Estat per a 1982.   
Article 5.é Aquest Reial Decret entrarà en vigor el mateix dia de la publicació al «Boletín Oficial del Estado».   
Madrid, a 29 de desembre de 1982.   
JOAN CARLES R.   
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
El Sr. Gonzalo Puebla de Diego i la Sra. Blanca Blanquer Prats, Secretaris de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 27 de desembre de 1982, s'adoptà acord sobre traspàs a la Comunitat Valenciana de les funcions i serveis de reforma d'estructures comercials i comerç interior, en els termes que tot seguit s'expressen:   
A) Referència a normes constitucionals, estatutàries i legals en què s'empara el traspàs.   
La Constitució, en l'article 149.1, reserva a l?Estat la competència exclusiva sobre el règim duaner i aranzelari, comerç exterior i bases i coordinació de la planificació general de l'activitat econòmica, així com la legislació mercantil. D'altra banda, l?Estatut d'Autonomia de la Comunitat Valenciana estableix en l'article 34.5, que correspon a la Generalitat Valenciana la competència exclusiva en matèria de comerç interior, d'acord amb les bases i l'ordenació de l'activitat econòmica general i la política monetària de l'Estat i en els termes del que disposen els articles 38,131 i els números 11 i 13 de l?apartat 1 de l'article 149 de la Constitució.   
En base a aquestes previsions constitucionals i estatutàries, és legalment possible que la Comunitat Valenciana tinga competències en matèries de reforma d'estructures comercials i comerç interior, per la qual cosa escau d'operar ja en aquest camp traspassos de funcions i serveis de tal índole.   
En conseqüència, sembla necessari i resulta estrictament legal arribar a un acord sobre traspàs de funcions i serveis, en les matèries indicades, a la Comunitat Valenciana per complir així els objectius de la seua creació i per a possibilitar l'òrganització territorial de l'Estat dissenyada en la Constitució.   
B) Competències i funcions que assumeix la Comunitat Autònoma i identificació dels serveis que es traspassen.  
Es traspassen a la Comunitat Valenciana, dins del seu àmbit territorial, en els termes d'aquest acord i dels Decrets i d'altres normes que el facen efectiu i es publiquen al «Boletín Oficial del Estado», les competències següents:   
1. En matèria d'estructures comercials i a l'empar de l'article 34.5, de l'Estatut: l'exercici de les funcions que la normativa vigent, i especialment el Decret Llei 13/1973, de 30 de novembre; el Decret 3.067/1973, de 7 de desembre; els Reials Decrets 1.887/1978, de 26 de juliol; 418/1979, de 20 de febrer, i l?Ordre del Ministeri de Comerç, de 5 de desembre de 1976, atribueixen a l?Administració de l'Estat sobre reforma de les estructures comercials.   
2. En matèria de comerç interior i a l'empar de l'article 34.5, de l?Estatut: les facultats de l'Administració de l'Estat, atribuïdes per la Llei de 24 de juny de 1941; el Decret 3.066/1973, de 7 de desembre; el Decret 446/1976, de 5 de març; el Reial Decret 300/1978, de 2 de març, i els articles 6.é, 1, incís final, 8.é, 1, i 15, 2, del Reial Decret 2.924/1981, de 4 de desembre.   
Proposar a l'Administració de l'Estat l'assignació a la Comunitat Valenciana dels productes intervinguts o de distribució controlada que necessite, en base a les necessitats detectades en el seu àmbit territorial. La Comunitat Autònoma coordinarà també l'exercici de les competències atribuïdes a les Corporacions Locals del seu territori en matèria d'abastiments.   
Les facultats de l'extingida Direcció General del Comerç Alimentari -avui encomanades a la Direcció General de Comerç Interior del Ministeri d'Economia i Hisenda- a què fan referència els punts 6.é i 9.é (aquest darrer actualment suspés per Resolució de la Direcció General de Competència i Consum, de 30 de juny de 1981) de la Resolució d'aquest Centre directiu, de 7 de juliol de 1975, sobre marges comercials màxims a aplicar pels detallistes carnissers en la venda al públic de les distintes classes de carn.   
Les competències atribuïdes als distints òrgans de l'Administració de l'Estat en el Decret 3/1976, de 9 de gener, sobre regulació d'horaris comercials dins de l'àmbit territorial de la Comunitat Valenciana.   
C) Competències i funcions que es reserva l'Administració de l'Estat.   
En conseqüència amb la relació de competències traspassades, romandran en el Ministeri d'Economia i Hisenda i continuaran sent de la seua competència per a ser exercides per aquest les funcions i activitats següentes que té legalment atribuïdes i realitzen els serveis que se citen:   
a) Les bases, la coordinació i l'ordenació de l'activitat econòmica general i la política monetària de l'Estat.   
b) Les desenvolupades per l'IRESCO d'àmbit nacional, tant d'assistència tècnica com d'estudis, suport i difusió de caràcter general, sectorial i internacional. També les de coordinació, elaboració, centralització i subministrament de dades.   
c) La política general de preus, així com les competències en matèria d'informació sobre preus corresponen a l'Administració de l'Estat per a les seues pròpies necessitats i per a l'elaboració d'estadístiques.   
d) Qualsevol altra que li corresponga en virtut d'alguna norma i no haja estat objecte de traspàs.   
D) Funcions en què han de concórrer l'Administració de l'Estat i la de la Comunitat Autònoma i forma de cooperació.   
Es desenvoluparan coordinadament entre el Ministeri d'Economia i Hisenda i la Comunitat Valenciana, conformement amb els mecanismes que en cada cas s'assenyalen, les següents funcions i competències:   
a) Les Contingudes en l'Ordre ministerial d'Economia i Comerç, de 18 de març de 1981, amb la finalitat d'acomodar-les a la política econòmica general de l'Estat.   
b) La programació general de l'Estat en relació amb la reforma de les estructures comercials en allò que efecte la Comunitat Valenciana, la realització de la qual serà aplicada per aquesta al seu territori.   
E) Béns, drets i obligacions de l'Estat que es traspassen.  
Es consideren traspassats a la Comunitat Valenciana els béns, drets i obligacions de l'Estat que s'inclouen a l'inventari detallat de la relació adjunta número 1, on queden identificats els immobles, mobles i les concessions i els contractes afectats pel traspàs. Aquests traspassos es formalitzaran d'acord amb el que estableix la disposició transitòria quarta de l'Estatut d'Autonomia i d'altres disposicions en cada cas aplicables.   
F) Personal adscrit als Serveis i Institucions que es traspassen.   
1. El personal adscrit als serveis i institucions traspassats i que es referencia nòminalment en la relació adjunta número 2, continuarà amb aquesta adscripció, i passarà a dependre legalment de la Comunitat Valenciana, en els termes legalment previstos pel seu Estatut d'Autonomia i les altres normes en cada cas aplicables i en les mateixes circumstàncies que s'especifiquen en la relació adjunta i amb el seu número de Registre de Personal.   
2. La Subsecretaria del Ministeri d'Economia i Hisenda i els altres òrgans competents en matèria de personal, notificaran als interessats el traspàs. També remetran als òrgans competents de la Comunitat Valenciana una còpia de tots els expedients d'aquest personal traspassat, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.   
G) Llocs de treball vacants que es traspassen.   
No hi ha vacants.   
H) Valoració provisional de les càrregues financeres dels Serveis traspassats.   
H.1) Queda pendent el càlcul definitiu del cost efectiu dels serveis que es traspassen, que haurà de ser aprovat pel Consell de Ministres, a proposta de la Comissió Mixta corresponent.   
El cost efectiu provisional s'inclou en la relació 3.1.  
H.2) Els recursos financers destinats a sufragar les despeses originades pels serveis que es traspassen durant l'exercici de 1983 figuren en la relació 3.2.   
La quantia d'aquests recursos ha estat determinada amb dades dels Pressupostos Generals de l'Estat per a 1982. Aquestes quanties hauran d'actualitzar-se nomé es coneguen els Pressupostos per a 1983 i la valoració definitiva a què fa referència l'apartat anterior.   
I) Documentació i expedients dels serveis que es traspassen.   
El lliurament de la documentació i dels expedients dels serveis traspassats i de la resolució d'aquells que es troben en tramitació es realitzarà de conformitat amb el que preveu la legislació vigent.   
J) Data d'efectivitat de les transferències.   
Els traspassos de funcions i de mitjans objecte d'aquest acord tindran efectivitat a partir de l?1 de gener de 1983.   
I perquè conste, expedim aquesta certificació en Madrid, a 27 de desembre de 1982.- Els Secretaris de la Comissió Mixta, Gonzalo Puebla de Diego i Blanca Blanquer Prats.   
ANNEX II  
   
 Reforma d'estructures comercials  
Apartat de l'annex del Reial Decret -   
   
 Preceptes legals afectats  
B) 1 Article 7.é del Decret-llei 13/1975, de 30 de novembre.  
 Article 1.r del Reial Decret 1.887/1978, de 26 de juliol.  
 Reial Decret 418/1979, de 20 de febrer, i Ordre del Ministeri  
 de Comerç i Turisme de 5 de desembre de 1978.  
B) 2 Article 2.n del Decret 3.067/1973, de 7 de desembre.  
D) a) Ordre del Ministeri d'Economia i Comerç de 18 de març de   
 1981.  
Veure imatge


Còpia Permalink ELI